Diari Oficial de la Generalitat Valenciana


Sumari del DOGV 5360, del 04-10-2006 (2006/10295)

RESOLUCIÓ de 30 de juny de 2006, del conseller de Territori i Habitatge, per la que s'aprova definitivament el Pla de reforma interior de millora Flor de Maig de València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5360

Data del DOGV
:   04-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10143


Data del document
:   30-06-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 30 de juny de 2006, del conseller de Territori i Habitatge, per la que s'aprova definitivament el Pla de reforma interior de millora Flor de Maig de València. [2006/10508]  
Vist l'expedient relatiu a l'homologació sectorial declarativa i Pla de reforma interior de millora Flor de Maig, remés per l'Ajuntament de València, i de conformitat amb els següents  
Antecedents de fet  
Primer  
L'expedient es va sotmetre a informació pública, inserint anuncis en el periòdic El Mundo de 13 d'agost de 2003 i en el DOGV núm. de 27 d'agost de 2003.  
Durant la tramitació de l'expedient es van presentar diverses al·legacions que van ser resoltes en l'acord d'aprovació provisional de l'Ajuntament de València, de 16 de desembre de 2004.  
L'alternativa i la proposició jurídica seleccionades van ser les de la mercantil EDIVAMA, i es va firmar un conveni de col·laboració entre la mercantil EDIVAMA i l'Ajuntament.  
Segon  
El document porta inclosa una homologació sectorial declarativa les determinacions de la qual són les següents:  
a) La delimitació d'un nou sector de planejament comprensiu de tots els terrenys afectats.  
b) Delimitació d'àrea de repartiment i unitats d'execució .  
c) La fixació de condicions de connexió i integració del nou sector en el seu context territorial.  
Tercer  
Durant la tramitació en el Servei Territorial d'aquesta conselleria s'han sol·licitat els informes següents:  
. Conselleria d'Infraestructures i Transport. Divisió de Carreteres de la Direcció General d'Obres Públiques.  
. Conselleria d'Educació. Direcció General de Règim Econòmic.  
Quart  
València compta amb Pla general, aprovat per Resolució del conseller d'Obres Públiques i Urbanisme, de data 28 de desembre de 1988.  
Cinqué  
La Comissió Territorial d'urbanisme de València, en sessió celebrada el dia 12 de maig de 2006, va acordar informar favorablement sobre el PRIM Flor de Maig de València, i elevar l'expedient al conseller de Territori i Habitatge proposant la seua aprovació definitiva.   
Fonaments de dret  
Primer  
La documentació està completa i la tramitació ha sigut correcta, d'acord amb el que preveu l'article 52 i concordants de la Llei reguladora de l'activitat urbanística (d'ara endavant, LRAU).  
El projecte consta de document d'homologació i Pla de reforma interior de millora.  
Segon  
L'objecte del Pla de reforma interior és reordenar la zona pel que fa a les actuacions necessàries per a la seua gestió i desenvolupament urbanístic de manera que permeta la seua ràpida urbanització i consegüent edificació i procurant un major repartiment de beneficis i càrregues que poden resultar del planejament. La modificació que es pretén indica com a principal nova determinació l'establiment d'una unitat d'execució, vigent per a aqueix àmbit, segons el que establix l'art 33 de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Amb aquestes premisses, el desenvolupament de la proposta es concreta en les següents característiques principals, tenint en compte l'adequació a l'entorn circumdant :  
. Major equilibri i distribució dels beneficis i càrregues establides pel PGOU de València respecte dels propietaris afectats per l'actuació.  
. Cessió a l'Ajuntament de València dels vials inclosos en el sector i establits pel PGOU i no solament els que formen l'àmbit vial de servei de les parcel·les edificables.  
. Desenvolupament conjunt i unitari de l'ordenació prevista i no de forma aïllada i apedaçada.  
. Obertura dels carrers Músic Chapí, Flor de Maig i Pintor Jover i urbanització en la seua integritat   
. Obertura del carrer Carretera d'Arts amb el derrocament de les edificacions fora d'ordenació existents en aquesta i que fan xamfrà amb Flor de Maig, duent a terme la seua cessió i urbanització.  
. Gestió i desenvolupament del sector proposat en acte únic.  
. Urbanització del sector dotant-lo de les infraestructures necessàries de forma conjunta i única, dotant dels serveis necessaris les illes de cases edificables.  
. Cessió de la parcel·la destinada a servei públic de forma gratuïta al municipi amb motiu de convertir-se en càrrega de la unitat d'execució a suportar pels distints propietaris.  
. Cessió dels vials que donen al carrer Flor de Maig i que es troben urbanitzats però no són de propietat municipal i obertura integra d'aquest evitant l'estretiment existent amb la parcel·la cadastral 6694105.  
. Alineació de xamfrà dels carrers carretera d'Arts i Gravador Jordan en millor connexió amb l'encreuament d'aquests i els vials d'accés i prolongació.  
Tenint en compte aquestes determinacions, els límits de la UE seran:  
Nord: Carrer Carretera Sabater i carrer Riu Tormes   
Sud: Carretera d'Arts i Gravador Jordan   
Est: Músic Chapí  
Oest: Flor de Maig  
En l'àmbit del PRIM es crea una única unitat d'execució, respectant-se les superfícies establides per a vials i equipaments. El PRIM es definix de conformitat amb el que disposa l'article 74.2 del RPCV. Es diferencia una part subjecta a actuació integrada i part subjecta a actuació aïllada amb una superfície de 433,18 m2.  
Els paràmetres urbanístics recollits en el Pla de reforma interior s'ajusten tenint en compte les modificacions pròpies del major detall derivat de l'alçament topogràfic, i de l'ordenació detallada que més avant es justifica. L'índex d'edificabilitat bruta de la unitat d'execució es fixa en 1,6316m2t/m2s :  
UE-FLOR DE MAIG PGOU  
Superfície total de l'àmbit 8.702,74 M2  
Xarxa viària i aparcaments 3.513,02 m2  
Índex d'edificabilitat bruta 1,6316m2t/m2s  
Aprofitament tipus 1,6787m2t/m2s  
Edificabilitat bruta 14.199,38 m2t  
UE-FLOR DE MAIG SEGONS-PRIM  
Superfície total de l'àmbit 8.269,56 m2  
Parcel·les ús residencial 2.894,96 m2  
Superfície dotacional existent   
afectada en la seua destinació 5.121,59 m2s  
Aprofitament tipus 1,6787 m2s/m2t  
Edificabilitat bruta total 1,6316 m2t/m2s  
Aprofitament objectiu 13.882,46 m2t  
Tercer  
L'ordenació proposada satisfà adequadament l'interés públic local, conforme es justifica en la memòria i en l'acord d'aprovació provisional, mentre que la delimitació de la unitat d'execució garantix la urbanització integral de l'àmbit, el just repartiment de beneficis i càrregues i la cessió de sòls dotacionals a l'Ajuntament.  
En definitiva no s'aprecia obstacle legal que impedisca l'aprovació autonòmica, a la llum del que preveu l'article 40 LRAU.  
Quart  
Vistes les al·legacions presentades i analitzat l'informe presentat per l'Ajuntament de València, ens remetem a allò que s'hi ha establit, per a la resolució d'aquestes.  
Cinqué  
El conseller de Territori i Habitatge és l'òrgan competent per a l'aprovació definitiva de plans de municipis de més de 50.000 habitants, de conformitat amb el que disposa l'article 6-e del Decret 201/2003, de 3 d'octubre, del Consell de la Generalitat Valenciana, pel que s'aprova el Reglament dels òrgans urbanístics de la Generalitat Valenciana.  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc  
Aprovar definitivament el Pla de reforma interior de millora FLOR DE MAIG de València.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú.  
València, 30 de juny de 2006.. El conseller de Territori i Habitatge: Esteban González Pons.